|  |  |  |
| --- | --- | --- |
| **Avtale** | **xx/201x** |  |
| Unntatt offentlighet jf. offentlighetsloven § 13 og forvaltningsloven § 13 1. ledd nr.2 | | |

………….. kommune

(Byggherre)

og

|  |
| --- |
|  |

(Totalentreprenør)

er inngått slik totalentrepriseavtale:

om

”Prosjekt………. oppføring av bolig

med aktiv læring”

For denne kontrakten gjelder Norsk Standard (NS) 8407:2011, Alminnelige kontraktsbestemmelser for totalentrepriser med nedenstående endringer og suppleringer.

# Formålet med prosjektet med aktiv læring

Prosjekt aktiv læring er et samarbeidsprosjekt i ………Fylkeskommune og involverer videregående skoler, kommuner, leverandører, Husbanken og FoU- miljøer ………..

Hovedmålsettingen i prosjektet er å bidra til en fremtidsrettet opplæringsarena for elever på yrkesfaglig studieretning, da spesielt bygge- og anleggsteknikk. Pedagogisk opplæring har høyeste prioritet i slike prosjekter og dette skal være styrende for gjennomføringen av slike prosjekter.

Dette prosjektet er et prosjekt med aktiv læring. Byggherren har inngått samarbeidsavtale med ……….videregående skole daterte xx.xx201x. Denne samarbeidsavtalen blir med inngåelse av nærværende avtale tiltransportert til Totalentreprenøren. Totalentreprenøren skal sette seg godt inn i samarbeidsavtalen, og Totalentreprenøren får ansvaret for Byggherrens rettigheter og forpliktelser overfor………… videregående skole.

Det er særlig viktig at Totalentreprenør forstår bakgrunnen og formålet med avtalen, og at dette skal være styrende for gjennomføringen av avtalen.

# Kontraktsdokumenter (NS 8407 pkt. 2)

## Rekkefølge på kontraktsdokumenter (NS 8407 pkt. 2.1)

Rekkefølgen på kontraktsdokumentene i NS 8407 punkt 2.1 endres slik at pkt c) tilbuds- eller konkurransegrunnlaget og pkt e) Totalentreprenørens tilbud, bytter plass.

# Partenes representanter (NS 8407 pkt. 9)

## 3.1 Parter

|  |  |  |  |  |  |
| --- | --- | --- | --- | --- | --- |
| **Byggherre:** | | | | | |
| **Navn:** | ………………….kommune | | | **Org.nr.:** |  |
| **Adresse:** |  | **Postnr.:** |  | **Poststed:** |  |
| **E-post:** |  | | | **Telefon:** |  |
|  | | | | | |
| **Totalentreprenør:** | | | | | |
| **Navn:** |  | | | **Org.nr.:** |  |
| **Adresse:** |  | **Postnr.:** |  | **Poststed:** |  |
| **E-post:** |  | | | **Telefon:** |  |

## Fullmakter (NS 8407 pkt. 9)

Som nytt 2. avsnitt under NS 8407 pkt. 9. gjelder:

Totalentreprenøren, eller den som opptrer på hans vegne, plikter å sette seg inn i de relevante delegasjons- og fullmaktsbestemmelser som gjelder for Byggherrens representant.

# Tiltransport av samarbeidsavtale med .............. videregående skole (NS 8407, pkt 12.2)

Forut for inngåelse av denne totalentrepriseavtale har Byggherren inngått samarbeidsavtale med…………. Fylkeskommune v/……………………videregående skole.

Ved inngåelse av denne totalentrepriseavtale tiltransporteres samarbeidsavtalen med ……………….videregående skole til Totalentreprenøren i henhold til NS 8407 pkt 12.2.

# Møter (NS 8407 pkt. 4)

## Byggherremøter (NS 8407 pkt. 4.2)

NS 8407 punkt 4.2, 3. avsnitt første setning utgår og erstattes med følgende:

Byggherren skal føre referat fra møtet.

## Møter med kontraktsmedhjelpere (NS 8407 pkt. 4.3)

Med hensyn til Byggherrens deltakelse på møter avtales følgende:

Byggherren har rett til å delta på møter med kontraktsmedhjelpere.

Byggherren skal ha innkalling til møter med kontraktsmedhjelpere (herunder byggemøter, fremdriftsmøter, m.v.), og skal ha anledning til å delta på disse møtene. Totalentreprenøren skal føre referat fra møtene, og Byggherrens representant skal alltid ha kopi av møtereferatene.

Byggherren skal ha skriftlig innkalling samtidig med kontraktsmedhjelpere. Innkalling ved e-post regnes som skriftlig innkalling.

# Varsler og krav (NS 8407 pkt. 5)

NS 8407 punkt 5, andre avsnitt utgår og erstattes med følgende:

Alle varsler og krav som påvirker kontrakten mht pris, kvalitet eller framdrift, herunder varsel om endring iht. NS 8407 pkt. 32.2, 33.4, 33.8 og 34.1.3 skal varsles skriftlig pr post eller ved elektronisk kommunikasjon der detter er avtalt som likestilt med vanlig post. Øvrige varsler og krav som er innført i referatet etter pkt 4.2 regnes som skriftlig.

Formularer og blanketter for varsler og krav kan sendes via e-post (scannet pdf. eller tilsvarende). E-post kan ikke erstatte formularer og blanketter som sådan.

# Lover, offentlige forskrifter og vedtak (NS 8407 pkt. 14.4)

Følgende kommer i tillegg til NS 8407 pkt. 14.4:

## Internkontroll, SHA og ytre miljø

Totalentreprenøren plikter å ha et kvalitetssikringssystem samt ivareta sine plikter mht. helse, miljø og sikkerhet på bygge- og anleggsplassen, i henhold til de til enhver tids gjeldende lover og regler samt Byggherrens plan for sikkerhet, helse, arbeidsmiljø.

Ved brudd på ovennevnte plikter, har Byggherren rett til å stanse arbeidene dersom han anser det nødvendig.

Byggherren kan også kreve dagmulkt dersom ovennevnte plikter misligholdes og forholdet ikke blir rettet innen en frist gitt ved skriftlig varsel fra Byggherren. Mulkten løper fra fristens utløp til forholdets opphør. Mulkten per hverdag skal utgjøre én promille av kontraktssummen, men ikke mindre enn NOK 1.500. Mulkten kommer i tillegg til eventuell dagmulkt for forsinkelse.

## Underentreprenører

Entreprenøren kan ikke, uten Byggherrens skriftlige samtykke, ha flere enn to ledd underentreprenører i kjede under seg.

## Krav til lønns- og arbeidsvilkår

For avtaler som omfattes av forskrift 8. februar 2008 nr 112 om lønns- og arbeidsvilkår i offentlige kontrakter gjelder følgende:

Totalentreprenøren og deres underentreprenører plikter å ha lønns- og arbeidsvilkår som ikke er dårligere enn det som følger av gjeldende landsomfattende tariffavtale, eller det som ellers er normalt for vedkommende sted og yrke. Dette gjelder bare for ansatte som direkte medvirker til oppfyllelse av Totalentreprenørens forpliktelser under avtalen.

Dersom Totalentreprenøren ikke etterlever kravet til lønns- og arbeidsvilkår, har Byggherren rett til å holde tilbake deler av kontraktssummen til det er dokumentert at Totalentreprenøren har brakt forholdet i orden. Summen som blir holdt tilbake skal tilsvare ca. 2 ganger innsparingen for arbeidsgiveren.

Byggherren, eller den Byggherren bemyndiger, har rett til innsyn i dokumenter og rett til å foreta andre undersøkelser som gjør det mulig for oppdragsgiver å gjennomføre nødvendig kontroll med at kravet til lønns- og arbeidsvilkår overholdes.

Totalentreprenøren plikter å ha tilsvarende kontraktsbestemmelse i sine kontrakter med underentreprenører og skal gjennomføre nødvendig kontroll hos sine underentreprenører for å påse at plikten overholdes.

Totalentreprenøren plikter på oppfordring å legge frem dokumentasjon på de lønns- og arbeidsvilkår som blir benyttet. Dokumentasjonsplikten omfatter også underentreprenører.

Brudd på forpliktelsene etter denne bestemmelsen er å anse som vesentlig mislighold.

## Innrapportering av utenlandske oppdragstakere og arbeidstakere

Totalentreprenøren plikter å rapportere eventuell bruk av utenlandske oppdragstakere og arbeidstakere i henhold til de til enhver tids gjeldende regler.

# Partenes sikkerhetsstillelse (NS 8407 pkt. 7)

## Byggherrens sikkerhetsstillelse (NS 8407 pkt. 7.3)

Byggherren stiller ikke sikkerhet.

# Forsikring (NS 8407 pkt. 8)

## Forsikringsbevis

Totalentreprenørens forsikringer (forsikring av kontraktsgjenstanden og ansvarsforsikring) skal innen 14 dager etter kontraktsinngåelse dokumenteres med forsikringsbevis. Byggherren plikter ikke å betale avdrag før han har mottatt entreprenørens dokumentasjon.

# Byggherrens rett til å føre kontroll (NS 8407 pkt 20.2)

Følgende kommer i tillegg til NS 8407 pkt. 20.2:

Byggherren, eller den som er bemyndiget av Byggherren, skal ha rett til innsyn i

a) Totalentreprenørens kvalitets- og miljøstyringssystem

b) utførelsen av kontraktarbeidet

c) produksjonsprosessen

d) de deler av Totalentreprenørens styringssystemer for øvrig (f.eks. for økonomi, ytre miljø, SHA) og regnskap, som kan ha betydning for Totalentreprenørens oppfyllelse av kontrakten.

Innsynsretten omfatter blant annet revisjon og verifikasjon, inklusive intervjuer, inspeksjon, kontroll og dokumentgjennomgåelse. Totalentreprenøren skal vederlagsfritt yte rimelig assistanse ved slikt innsyn. Innsynsretten er begrenset til tre år etter at siste betaling har funnet sted.

Totalentreprenøren skal sikre at Byggherren har tilsvarende innsynsrett hos Totalentreprenørens direkte og indirekte kontraktsmedhjelpere, med mindre leveransen har en klart underordnet betydning for Totalentreprenørens evne til å oppfylle sine forpliktelser overfor Byggherren.

# Fremdrift og samordning (NS 8407 pkt. 21)

Det er fastsatt følgende frister for fremdriften:

## Tidsfrister for Totalentreprenøren

1. Komplett ferdigstillelse xx.xx.201x
2. FDV-dokumentasjon skal være komplett overlevert Byggherren*:………….. xx.xx.201x*

## Beslutningsplaner

Totalentreprenøren skal utarbeide en beslutningsplan som viser tidspunkter for alle nødvendige avklaringer som Byggherren og hans representanter skal beslutte. Planen skal vise frist for fremleggelse av forslag fra Totalentreprenør, nødvendig tid og frist for Byggherrens beslutning. Planen skal videre hensynta Totalentreprenørens ansvar overfor videregående skolen til å tilrettelegge for en best mulig optimal pedagogisk opplæring.

## Andre tidsfrister

For øvrig gjelder de tidsfrister som er oppført i de øvrige kontraktsdokumentene

# Dagmulkt (NS 8407 pkt. 40.3)

Det er ikke anledning for Byggherren til å kreve dagmulkt eller erstatning for eventuell forsinket ferdigstillelse av kontraktsarbeidene. Dette med mindre forsinkelsen skyldes grov uaktsomhet eller forsett fra Totalentreprenørens side. Ved grov uaktsomhet eller forsett kan Byggherren kreve erstatning for sitt økonomiske tap som følge av forsinkelsen.

# Avtalt risikoovergang – prosjektering (NS 8407 pkt. 24.2)

Totalentreprenøren har risikoen for løsninger og annen prosjektering som er utarbeidet av Byggherren før kontraktsinngåelse.

# Undersøkelsesplikt (NS 8407 pkt. 25.1.1)

Som nytt fjerde avsnitt tilføyes følgende:

For arbeidene i konkurransegrunnlaget er angitte mål i konkurransegrunnlaget kun av orienterende art og grunnlag for tilbudsregning. Totalentreprenøren skal selv ta produksjonsmål og andre nødvendige mål før bestilling av varer og produksjon av kontraktsarbeidet iverksettes. Samt skaffe seg oversikt over alle andre forutsetninger for arbeidene.

# Regler om fastsettelse av vederlaget (NS 8407 pkt. 26)

## Kontraktssum

Kontraktsarbeidet skal leveres for:

Tilbudssum kr. \_\_\_\_\_\_\_\_\_\_\_\_\_\_,- ekskl. mva.

Eventuelle korreksjoner

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,- ekskl. mva.

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,- ekskl. mva.

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,- ekskl. mva.

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,- ekskl. mva.

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,- ekskl. mva.

\_\_\_\_\_\_\_\_\_\_\_\_\_\_\_\_\_ kr. \_\_\_\_\_\_\_\_\_\_\_\_\_\_,-

Sum, eksklusive merverdiavgift kr. \_\_\_\_\_\_\_\_\_\_\_\_\_\_,-

Merverdiavgift 25 % kr. \_\_\_\_\_\_\_\_\_\_\_\_\_\_,-

Kontraktssum kr. \_\_\_\_\_\_\_\_\_\_\_\_\_\_,- inkl. mva.

## Regulering av kontraktssum (NS 8407 pkt. 26.2)

Dersom ikke annet er avtalt er ikke kontraktssummen gjenstand for regulering.

# Generelle betalingsbestemmelser (NS 8407 pkt. 28)

## Betalingsfrist (NS 8407 pkt. 28.1)

Betalingsfristen på 28 dager erstattes med ”30 dager fra mottak av korrekt faktura”.

Ytterligere gjelder for *korrekt faktura* at fakturadato er tidligst dagen etter at arbeidene er levert.

## Fakturaadresse

Faktura skal sendes via prosjektleder for attestasjon.

Korrekt faktura stiles til:

…………………. kommune

Postboks

Psotnummer/sted

Fakturaen skal merkes med Byggherrens navn og inneholde følgende opplysninger:

* Kontraktens navn
* Kontrakt-/prosjekt-/ressurs- nummer
* Fakturatype
* Prosjektleder i ………………… kommune

Nødvendig fakturagrunnlag slik som timelister, målinger mv skal medfølge og være attestert iht. avtalt prosedyre.

Ved uenighet om kravets berettigelse og /eller ved helt eller delvis frafall av krav, skal entreprenøren sende kreditnota for hele fakturabeløpet, samtidig som det utstedes 2 nye fakturaer for hhv. omtvistet og uomtvistet krav.

## Krav om elektronisk faktura

Totalentreprenøren plikter å tilby elektroniske fakturaer i Elektronisk handelsformat (EHF) fra dato for kontraktsinngåelse. Som Totalentreprenør må det inngås en egen avtale med et aksesspunkt.

# Regningsarbeider (NS 8407 pkt. 30)

Timepriser og påslagsprosenter fremgår av prisskjema, ref xxxxx

# Vederlagsjusteringer (NS 8407 pkt 34)

## Uenighet om endringer mv. (NS 8407 pkt 35)

Byggherren stiller ikke sikkerhet ihht. NS8407 pkt. 35.1)

## Oppgjørsregler ved endringer - vederlagsjustering (NS 8407 34.1.3))

Partene har avtalt følgende regler for vederlagsjustering som følge av økte utgifter til kapitalytelser, rigging, drift og nedrigging (Rigg- og drift):

**” Regulering av rigg og driftsytelser basert på volum”**

Hvis entreprenørens totale vederlag (B) ikke overstiger 1,15 x opprinnelig kontraktsbeløp (C), gis det ingen kompensasjons for økte rigg- og driftsytelser.

Dersom entreprenørens totale vederlag (B) overstiger 1,15 x opprinnelig kontraktsbeløp (C), gis det kompensasjon for økt rigg- og driftsytelse etter følgende formel:

0,5A(B–1,15C)  
 C

A = avtalt pris på opprinnelig rigg- og driftskapittel eks. mva.

B = entreprenørens totale vederlag eks. mva, jf. presisering nedenfor.   
C = opprinnelig kontraktsbeløp (kontraktssum eks. mva), med eventuelle tillegg eller fradrag eks. mva etter gjennomført mengdekontroll.

Ved utregning av entreprenørens totale vederlag (B) skal det ikke tas hensyn til:

* Vederlagsjustering pga lønns- eller prisstigning.
* Vederlagsjustering pga tiltransport eller administrasjon av sideentrepriser/leveranser, herunder påslag.
* Avbestillingserstatning
* Kompensasjon for økt rigg og drift.

**”Regulering av rigg og driftsytelser ved fristforlengelse”**

Får entreprenøren innvilget krav på fristforlengelse etter NS 8407 pkt. 33.1 ”Entreprenørens rett til fristforlengelse som følge av Byggherrens forhold mm”, skal utgifter for økte rigg- og driftsytelser kompenseres etter følgende formel:

0,5 A ( Z )

Y

A = avtalt pris på opprinnelig rigg- og driftskapittel eks. mva.

Y = opprinnelig byggetid.

Z = faktisk og innvilget forlengelse utover opprinnelig byggetid

Reguleringsbeløp i følge denne bestemmelse skal ikke prisreguleres.

Dersom fristforlengelse er gitt for deler av arbeidene, skal A reduseres forholdsmessig.

# Reklame og kontakt med media

Totalentreprenøren må innhente skriftlig forhåndsgodkjennelse fra Byggherren dersom han ønsker å gi offentligheten informasjon om avtalen utover å oppgi oppdraget som generell referanse.

# Særlige bestemmelser

## Kommunikasjon

Totalentreprenørens nøkkelpersoner i virksomheten og i prosjektet skal beherske skandinavisk, muntlig og skriftlig.

Før kontrakt inngås må utenlandske firma bekrefte at de er registrert juridisk som et norsk firma, alternativt med en norsk representant. Norske foretak forholder seg til gjeldende merverdiavgiftslov. Momskompensasjon inngår i dette. Næringsdrivende eller offentlige virksomheter som har omsetning på over kr 50 000 i en periode på tolv måneder, skal registreres i merverdiavgiftsregisteret.

## Lærlingordning

Norske entreprenører plikter å ha slik lærlingordning som følger av kontrakten.

Bestemmelsen gjelder kun for norske entreprenører og forbehold mot bestemmelsen anses som vesentlig forbehold mot kontraktsvilkårene.

## FNs barnekonvensjon artikkel 32 og ILO-konvensjon nr.138

Totalentreprenøren har gjort seg kjent med tilvirkningsprosessen av de varer/produkter kontrakten omfatter, og garanterer at de er produsert med arbeidskraft i overensstemmelse med FNs barnekonvensjon artikkel 32 og ILO-konvensjon nr.138. Hvis det i løpet av kontraktsperioden kommer frem at det, til tross for denne forsikring, har vært benyttet ulovlig barnearbeid, vil dette bli vurdert som vesentlig mislighold av kontrakten.

## Miljø

Hvis norsk entreprenør (merverdiavgiftsregistrert i Norge) benytter emballasje, skal det senest ved kontraktsinngåelse fremlegges dokumentasjon for at Totalentreprenøren er medlem i en returordning eller oppfyller forpliktelsen gjennom egen returordning med egen ordning for sluttbehandling hvor emballasjen blir tatt hånd om på en miljømessig forsvarlig måte (Grønt Punkt Norge AS eller tilsvarende returordning).

## Husbanken

Hvis aktuelt: Totalentreprenøren er ansvarlig for å oppfylle krav gitt av Husbanken for å oppnå tilskudd og eventuelt lånefinansiering av kontraktsarbeidene.

## FoU – midler/tilskudd

Totalentreprenøren er ansvarlig for å tilrettelegge prosjektet slik at Byggherren i størst mulig grad kan oppnå forsknings -, og utviklingsmidler til prosjektet.

\*\*\*\*\*\*\*\*\*\*\*\*\*\*\*\*

Dette kontraktsdokumentet med bilag er utferdiget i 2 eksemplarer, hvorav partene beholder hvert sitt.

………………….den ………….. ………………..den …………….

……………………………………. ……………………………………

Byggherre Totalentreprenør